**Bilješke uz financijske izvještaje**

**za razdoblje od 01. siječnja 2024. do 31. prosinca 2024.**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Broj RKP-a:** | **30074** | | **Oznaka razdoblja:** | | | **2024-12** |  |  |  |  | | |
|  |  |  |  |  | |  |  |  |  |  | |  |
|  |  |  |  |  | |  |  |  |  |  | |  |
| **Naziv obveznika:** | **GRAD BAKAR** | | | | **Od datuma:** | | | | | | **01.01.2024.** | |
|  |  |  |  |  | |  |  |  |  |  | |  |
| **Pošta i mjesto:** | **51222** | **BAKAR** | | | **Do datuma:** | | | | | | **31.12.2024.** | |
|  |  |  |  |  | |  |  |  |  |  | |  |
| **Ulica i kućni broj:** | **PRIMORJE 39** | | | | **OIB:** | | | | | | **31708325678** | |
|  |  |  |  |  | |  |  |  |  |  | |  |
| **Razina:** | **22** |  | | | | | | | | | | |
|  |  |  |  |  | |  |  |  |  |  | |  |
|  |  |  |  |  | |  |  |  |  |  | |  |

Na temelju članka 14. Pravilnika o financijskom izvještavanju u proračunskom računovodstvu (Narodne novine broj 37/22) financijski izvještaji Grada Bakra za razdoblje od 01. siječnja do 31. prosinca 2024. godine dopunjuju se bilješkama kako slijedi:

**A/ BILJEŠKE UZ IZVJEŠTAJ O PRIHODIMA, RASHODIMA, PRIMICIMA I IZDACIMA**

**Bilješka 1.**

Proračunom Grada Bakra za 2024. godinu i Projekcijama za 2025. i 2026. godinu (Službene novine Grada Bakra broj 16/23) ukupni prihodi i primici odnosno rashodi i izdaci za 2024. godinu procijenjeni su u iznosu od 16.066.122,00 €, dok projekcija proračuna za 2025. godinu iznosi 24.080.805,00 €, a za 2026. godinu iznosi 18.941.080,00 €.

Prvim izmjenama i dopunama Proračuna Grada Bakra za 2024. godinu (Službene novine Grada Bakra broj 11/24), kao i Drugim izmjenama i dopunama Proračuna Grada Bakra za 2024. godinu (Službene novine Grada Bakra broj 16/24) usvojena je preraspodjela i korekcija prihoda i primitaka te rashoda i izdataka na način da se ukupno planirani prihodi i primici odnosno rashodi i izdaci za 2024. godinu ne mijenjaju te iznose 16.066.122,00 €.

**ŠIFRA 6 - PRIHODI POSLOVANJA**

**Bilješka 2.**

Ukupno ostvareni prihodi poslovanja u ovom izvještajnom razdoblju iznose 10.790.652,24,96 €, što je za 22,6% manje u odnosu na prihode poslovanja iz 2023. godine, a prvenstveno iz razloga što je prošle godine ostvarena kapitalna pomoć od izvanproračunskih korisnika u iznosu od 3,9 mil. € te prihod od dobiti trgovačkog društva Industrijska zona Bakar d.o.o. od 868.286,00 €.

**Bilješka 3.**

**ŠIFRA 61 - Prihodi od poreza**

Prihodi od poreza ostvareni su u ukupnom iznosu od 4.565.235,02 €, što je u odnosu na iste prihode ostvarene u istom razdoblju 2023. godine više za 31,9%, a što se svakako može pripisati većoj gospodarskoj aktivnosti na gradskom području i porastu broja gospodarskih subjekata, posebice u Industrijskoj zoni Kukuljanovo.

Povećanje poreznih prihoda evidentno je za sve vrste prihode od poreza na dohodak, izuzev poreza na dohodak od kapitala – šifra 6114 koji je ostvaren u iznosu od 158.078,80 €, što je za 43,3% manje nego 2023. godine. U ovom je razdoblju, za razliku od prošle godine, evidentiran porez na dohodak utvrđen u postupku nadzora za prethodne godine – šifra 6116 u iznosu od 986,24 €.

Prihodi od poreza na imovinu ostvareni su za 28,6 % više nego 2023. godine, a obuhvaćaju porez na kuće za odmor – šifra 6131 koji je ostvaren u iznosu od 26.033,58 € ili za 12,3% više nego 2023. godine uslijed većeg broja poreznih obveznika te porez na promet nekretnina – šifra 6134 koji je u odnosu na 2023. godinu veći za 29,9%, a njihovo je utvrđivanje i naplata u nadležnosti Porezne uprave i ovise o kretanjima na tržištu nekretnina koja tijekom ove godine pokazuju znakove rasta nakon perioda stagnacije.

Prihodi od poreza na potrošnju alkoholnih i bezalkoholnih pića – šifra 6142 ostvareni su također u većem iznosu nego prošle godine, kao rezultat veće gospodarske aktivnosti odnosno povećanja broja poslovnih subjekata koji se bave pružanjem usluga u ugostiteljstvu.

Ostali neraspoređeni prihodi od poreza – šifra 6163 u iznosu od 4.950,00 € odnose se na uplate na transakcijski račun Grada Bakra na dan 31. prosinca 2024. godine koje su evidentirane kao zaprimljeni neispravni nalozi.

**Bilješka 4.**

**ŠIFRA 63 - Pomoći iz inozemstva i od subjekata unutar općeg proračuna**

U ovom razdoblju prihodi od pomoći ostvareni su u iznosu od 728.645,57 €, što je znatno manje u odnosu na ostvarenje iz prošlogodišnjeg razdoblja u kojem su ostvarena sredstva od 3,9 mil. € sukladno Ugovoru o dodjeli bespovratnih sredstava i Ugovoru o sufinanciranju za NPOO projekt naziva „Izgradnja komunalne infrastrukture na području pod nadležnošću KD VIK-a Rijeka  - 2.dio“ sklopljenog između Ministarstva gospodarstva i održivog razvoja, Hrvatskih voda, KD Vodovod i kanalizacija d.o.o. te Grada Bakra.

Tekuće pomoći proračunu iz drugih proračuna – šifra 6331 ostvarene su za 72,5% više nego 2023. godine, a obuhvaćaju tekuće pomoći iz županijskog proračuna namijenjene za izvaninstitucijsku skrb-pomoć u kući za jednu obitelj te sufinanciranje izdavanja Bakarskog zbornika. U okviru ovih pomoći ostvarene su i tekuće pomoći iz državnog proračuna, a koje se odnose na sredstva fiskalnog izravnanja, sredstva za fiskalnu održivost dječjih vrtića za pedagošku godinu 2023./2024. te sredstva s osnove poticaja za dobrovoljno funkcionalno spajanje jedinica lokalne samouprave za obavljanje djelatnosti prijevoza putem zajedničkog komunalnog društva Autotrolej d.o.o. Rijeka.

Kapitalne pomoći proračunu iz drugih proračuna – šifra 6332 u iznosu od 254.545,88 € odnose se na kapitalnu pomoć iz državnog proračuna namijenjenu za provedbu projekta poboljšanja uvjeta travnjaka na nogometnom igralištu NK Borac Bakar u iznosu od 222.764,39 €, za projekt uređenja obalnog parka s edukativnim stazama za promociju i prezentaciju povijesne tradicije ribarstva u Bakru u iznosu od 16.756,61 € te za uređenje i opremanje Interpretacijskog centra ribarstvene i pomorske baštine u Turskoj kući Bakar u iznosu od 15.024,88 €.

U odnosu na 2023. godinu, pomoći temeljem prijenosa EU sredstava u ovom izvještajnom razdoblju ostvarene su u iznosu od 180.095,15 €, pri čemu su sredstva u iznosu od 94.954,13 € namijenjena za uređenje obalnog parka u Bakru, a sredstva od 85.141,02 € za uređenje i opremanje interpretacijskog centra.

**Bilješka 5.**

**ŠIFRA 64 - Prihodi od imovine**

U odnosu na prošlogodišnje razdoblje prihodi od imovine u 2024. godini ostvareni su za 41,1% manje, iz razloga što u ovom razdoblju nisu ostvareni prihodi od financijske imovine – šifra 6417 odnosno prihodi od dobiti trgovačkog društva Industrijska zona Bakar d.o.o. Kukuljanovo obzirom je ostvarena dobit društva za 2023. godinu raspoređena u cijelosti na zadržanu dobit.

S druge strane, a u okviru prihoda od financijske imovine evidentno je povećanje i ostvarenje prihoda od kamata na oročena sredstva – šifra 6413 sukladno sklopljenim ugovorima o oročenom depozitu tijekom godine u iznosu od 179.394,06 €.

Prihodi od nefinancijske imovine ostvareni su u iznosu od 610.689,58 € ili za 40,7% više u odnosu na prošlu godinu, a uslijed znatno većeg ostvarenja prihoda od zakupa i iznajmljivanja imovine – šifra 6422 sukladno sklopljenom ugovoru o zakupu nekretnina na platou koksare odnosno građevinskog zemljišta površine 11.600,00 m2 u svrhu skladištenja drvne građe, po provedenom postupku javnog natječaja u kolovozu prošle godine. Osim toga, u ovom izvještajnom razdoblju ostvareni su prihodi od naknade za promjenu namjene poljoprivrednog zemljišta za gradnju građevine poslovne namjene – trgovački i logistički centri u iznosu od 21.006,70 €, slijedom čega su i ukupne naknade za korištenje nefinancijske imovine – šifra 6423 ostvarene u većem iznosu nego prošle godine.

**Bilješka 6.**

**ŠIFRA 65 - Prihodi od upravnih i administrativnih pristojbi, pristojbi po posebnim propisima i naknada**

Ovi su prihodi ostvareni na razini prošlogodišnjeg ostvarenja. Veća odstupanja evidentna su za gradske pristojbe i naknade – šifra 6512 koje se odnose na upravne pristojbe u upravnim postupcima i naknade za zakup javnih površina radi obavljanja gospodarske djelatnosti na pokretnim radnjama, štandovima i sl. u okviru raznih kulturnih priredbi i manifestacija.

Isto tako, ostvarenje ostalih pristojbi i naknada – šifra 6514 veće je za 24,3% u usporedbi s prošlogodišnjim razdobljem, a obuhvaća ostvarenje prihoda od turističkih pristojbi zbog sve većeg razvoja turizma i kontinuiranog stvaranja uvjeta cjelogodišnje turističke ponude i prepoznatljivosti bakarskog kraja.

Prihodi od šumskog doprinosa – šifra 6524 ostvareni su u manjem iznosu nego prošle godine, a obuhvaćaju sredstva od doprinosa za šume koji Ministarstvo poljoprivrede, šumarstva i ribarstva sukladno Zakonu o šumama utvrđuje pravnim i fizičkim osobama, osim malim šumoposjednicima, koje obavljaju prodaju proizvoda iskorištavanja šuma (drvni sortiment) i to u visini od 5% u odnosu na prodajnu cijenu proizvoda na panju.

Ostali nespomenuti prihodi – šifra 6526 obuhvaćaju prihode od povrata u gradski proračun - prihodi od refundacije troškova električne energije, plina i vode za korisnike poslovnih i stambenih prostora u vlasništvu Grada Bakra, prihodi od refundacije usluga logopeda, povrati u proračun s osnove više ili pogrešno uplaćenih sredstava i sl., naknade za zadržavanje nezakonito izgrađenih zgrada u prostoru te ostale nespomenute prihode - prihodi s osnove osiguranja, prihodi s osnova troškova ovrhe i troškova postupka. Ostvarenje ovih prihoda u odnosu na prošlogodišnje izvještajno razdoblje manje je za 5%.

Prihodi od komunalnog doprinosa – šifra 6531 ovise o dinamici izgradnje stambenih i poslovnih objekata na gradskom području, a u ovom razdoblju ostvareni su u iznosu od 557.859,05 € ili za 18,2% manje nego prošle godine.

Prihodi od komunalne naknade u ovom izvještajnom razdoblju ostvareni su za 3,1% više nego 2023. godine, kao posljedica porasta broja gospodarskih subjekata na području Industrijske zone Kukuljanovo.

**Bilješka 7.**

**ŠIFRA 66 - Prihodi od prodaje proizvoda i roba, pruženih usluga te prihodi od donacija**

Prihodi od pruženih usluga – šifra 6615 odnose se na prihod od postotka naplaćene naknade za uređenje voda koju Grad Bakar obračunava i naplaćuje u ime i za račun Hrvatskih voda, a njihova je realizacija u odnosu na prošlogodišnje razdoblje manja za 3,8%.

U ovoj godini nisu ostvarene tekuće i kapitalne donacije, za razliku od 2023. godine tijekom koje je ostvarena tekuća donacija Zaklade Hrvatska za djecu – šifra 6631 namijenjena za provedbu projekta „Snažna ja“ koji je fokusiran na mlade žene od navršene 16. do 29. godine života s prebivalištem na području Grada Bakra s ciljem educiranja i osnaživanja mladih žena te razvitka njihove samosvijesti, kao i kapitalna donacija – šifra 6632 koja se odnosi na prijenos prava vlasništva nekretnine i darovanja od fizičkih i pravnih osoba izvan proračuna za potrebu gradnje građevine infrastrukturne namjene prometnog sustava, interne prometnice s infrastrukturom.

**ŠIFRA 3 - RASHODI POSLOVANJA**

**Bilješka 8.**

Ukupni rashodi poslovanja u ovom izvještajnom razdoblju iznose 7.350.269,47 €, što je za 18,6% više u odnosu na ostvarenje istih rashoda u 2023. godini, pri čemu su veća ostvarenja evidentna po svim skupinama računa rashoda poslovanja, izuzev financijskih rashoda i naknada građanima i kućanstvima na temelju osiguranja i drugih naknada.

**Bilješka 9.**

**ŠIFRA 31 - Rashodi za zaposlene**

Rashodi za zaposlene obuhvaćaju plaće za redovan rad, ostale rashode za zaposlene i doprinose na plaće, a realizirani su u iznosu od 695.428,89 €, što je za 34,6% više nego prošle godine uslijed primjene novih koeficijenata složenosti radnog mjesta sukladno Odluci o izmjenama i dopunama Odluke o koeficijentima za obračun plaća službenika i namještenika Grada Bakra (Službene novine Grada Bakra broj 10/23), novih materijalnih prava službenika i namještenika temeljem Pravilnika o izmjenama i dopunama Pravilnika o radu (Službene novine Grada Bakra broj 9/23), kao i povećanja osnovice za obračun plaća službenika i namještenika u upravnim tijelima Grada Bakra od srpnja 2024. godine sukladno Odluci gradonačelnika o osnovici za obračun plaća (Službene novine Grada Bakra broj 8/24).

**Bilješka 10.**

**ŠIFRA 32 - Materijalni rashodi**

Ostvarenje materijalnih rashoda iznosi 3.169.052,98 €, što je u odnosu na 2023. godinu veće za 15%, što se može pripisati inflatornom utjecaju i rastu cijena dobara i usluga na tržištu.

Najveći udio u strukturi materijalnih rashoda te najveća odstupanja u odnosu na prošlu godinu imaju rashodi za usluge – šifra 323 koji su realizirani u iznosu od 2.847.192,42 € ili za 19,7% više u odnosu na prošlu godinu. Ovi rashodi se u najvećoj mjeri odnose na rashode za održavanje komunalne infrastrukture - održavanje cesta, javnih površina, javne rasvjete i ostalih komunalnih objekata, što svakako doprinosi boljem komunalnom standardu Grada Bakra, a veća ostvarenja u odnosu na prošlu godinu proizlaze prvenstveno iz povećanja cijena na tržištu.

Kod ostalih nespomenutih rashoda poslovanja rashodi za premije osiguranja – šifra 3292 manje su u odnosu na prošlu godinu obzirom na evidentiranje premija osiguranja zaposlenih u okviru ostalih rashoda za zaposlene, dok su rashodi za reprezentaciju – šifra 3293 veći zbog provođenja niza aktivnosti poput promocije knjige "Bakarski zaslužnici", smotra zvončara Zvona i kanat za bakarski kraj, tradicionalna marenda za građane, Dan Grada i sl. Rashodi za članarine i norme – šifra 3294 veći su u odnosu na prošlogodišnje razdoblje, a obuhvaćaju i veće iznose članarina u LAG Vinodol i Udruzi gradova. U okviru pristojba i naknada – šifra 3295 evidentira se poticajna naknada za smanjenje količine miješanog komunalnog otpada obračunate od Fonda za zaštitu okoliša i energetsku učinkovitost koja je u odnosu na prošlu godinu manja za 64,7%.

**Bilješka 11.**

**ŠIFRA 34 - Financijski rashodi**

Financijski rashodi ostvareni su na razini prošlogodišnjeg ostvarenja, a odnose se na kamate za primljene kredite i zajmove u iznosu od 14.818,50 €, bankarske usluge i usluge platnog prometa u iznosu od 2.765,09 €, te zatezne kamate i naknade za digitalizaciju poslovnih procesa – certifikata u iznosu od 1.259,83 €.

**Bilješka 12.**

**ŠIFRA 35 - Subvencije**

Subvencije – šifra 35 ostvarene su u iznosu od 783.960,48 €, što u odnosu na prošlo razdoblje predstavlja znatno povećanje iz razloga što se od ove godine subvencije privatnim dječjim vrtićima knjiže na računu 3522 – subvencije trgovačkim društvima i zadrugama izvan javnog sektora te iste za izvještajno razdoblje iznose 360.572,52 €.

Subvencije trgovačkim društvima u javnom sektoru odnose se na subvencije za usluge obavljanja javnog gradskog prijevoza društvu Autotrolej d.o.o. Rijeka u iznosu od 423.387,96 €.

**Bilješka 13.**

**ŠIFRA 36 - Pomoći dane u inozemstvo i unutar općeg proračuna**

Pomoći unutar općeg proračuna ostvarene su za 23,4% više u odnosu na ostvarenje prošle godine.

Tekuće pomoći unutar općeg proračuna – šifra 3631 manje su za 29,8%, a odnose se na sredstva isplaćena Gradu Rijeci temeljem Sporazuma o uređenju međusobnih odnosa vezanih za zajedničko korištenje postrojenja za sortiranje odvojeno prikupljenog otpada (sortirnica) na lokaciji Mihačeva Draga

Tekuće pomoći proračunskim korisnicima drugih proračuna – šifra 3661 iznose 183.491,16 €, a obuhvaćaju sufinanciranje troškova produženog boravka, sufinanciranje troškova Doma zdravlja PGŽ za palijativnu skrb i posebno dežurstvo, sufinanciranje željezničkog javnog gradskog prijevoza te sufinanciranje rada Centra za poljoprivredu i ruralni razvoj PGŽ.

Kapitalne pomoći proračunskim korisnicima drugih proračuna – šifra 3662 iznose 5.081,69 €, a odnose se na sufinanciranje izrade zaštitnih snimki i mrežne objave arhivskog gradiva Državnog arhiva u Rijeci u iznosu od 1.100,00 € te kapitalnu donaciju Osnovnoj školi Bakar u iznosu od 3.981,69 € za popravak krovne instrukcije škole.

Prijenos novčanih sredstava proračunskim korisnicima Grada Bakra – Dječjem vrtiću Bakar i Gradskoj knjižnici Bakar – šifra 367 iznosi 1.038.303,62 €.

**Bilješka 14.**

**ŠIFRA 37 - Naknade građanima i kućanstvima na temelju osiguranja i druge naknade**

Navedene su naknade isplaćene u iznosu koji je za 29,4% manji u odnosu na ostvarenje prošle godine, iz razloga što su u okviru ovih rashoda prošle godine evidentirane subvencije privatnim dječjim vrtićima.

**Bilješka 15.**

**ŠIFRA 38 - Ostali rashodi**

Ostali rashodi obuhvaćaju tekuće donacije u novcu i naravi sukladno programima javnih potreba i odlukama gradonačelnika te financiranje protupožarne i civilne zaštite. Ostali su rashodi ostvareni za 12,2% više u odnosu na iste rashode ostvarene u 2023. godini.

Tekuće donacije – šifra 381 obuhvaćaju sufinanciranje sporta i rekreacije, protupožarne i civilne zaštite, kulturnog stvaralaštva i raznih manifestacija koje se održavaju putem Turističke zajednice Grada Bakra, sufinanciranje programa civilnog društva, rada Crvenog križa, programa pomoći u kući, bespovratne potpore poduzetnicima te naknade za rad političkih stranaka.

Kapitalne donacije – šifra 382 u ovom su razdoblju realizirane u iznosu od 15.138,85 €, a obuhvaćaju kapitalnu donaciju Streljačkom klubu Kvarner iz Kukuljanova za uređenje prostora na strelištu Vojsko i kapitalnu donaciju Nogometnom klubu Borac iz Bakra za nabavku traktorske kosilice.

Kapitalne pomoći trgovačkim društvima – šifra 3861 odnose se na pokriće ekonomski opravdanih troškova za 2022. godinu i utrošak sredstava razvoja za 2024. godinu komunalnog društva Autotrolej d.o.o. Rijeka.

**ŠIFRA 7 - PRIHODI OD PRODAJE NEFINANCIJSKE IMOVINE**

**Bilješka 16.**

Ovi prihodi obuhvaćaju prihode od prodaje zemljišta u vlasništvu Grada Bakra u iznosu od 28.940,91 € te prihode od godišnjih anuiteta po otplatama kredita građana koji su od Grada Bakra kupili stanove iz razdoblja 1996 - 1998. godine u iznosu od 43,52 €.

U odnosu na isto izvještajno razdoblje prošle godine ovi su prihodi ostvareni za 79,9% manje obzirom je prošle godine realizirana kupoprodaja gradskog stambenog objekta u iznosu od 54.018,18 €.

Usporedbom ostvarenja iz prošlogodišnjeg razdoblja utvrđeno je da su u 2023. godini ostvareni prihodi u iznosu od 10.640,00 € od prodaje dva gradska službena vozila.

**ŠIFRA 4 - RASHODI ZA NABAVU NEFINANCIJSKE IMOVINE**

**Bilješka 17.**

Ukupni rashodi za nabavu nefinancijske imovine iznose 31,10% manje u odnosu na iste ostvarene rashode u 2023. godini obzirom da su prošle godine realizirane značajnije investicije na izgradnji prometnice sa infrastrukturom za plato B6.2, rekonstrukciji dijela prometnice ŽC 5059 - škola Praputnjak te izgradnji kanalizacijskog sustava.

**Bilješka 18.**

**ŠIFRA 41 – Rashodi za nabavu neproizvedene dugotrajne imovine**

Ovi su rashodi ostvareni u iznosu od 94.325,05 €, što je manje nego prošle godine, a odnose se na rashode prema kupoprodajnim ugovorima za otkup zemljišta radi izgradnje komunalne i ostale infrastrukture.

**Bilješka 19.**

**ŠIFRA 42 – Rashodi za nabavu proizvedene dugotrajne imovine**

U odnosu na prošlu godinu ostvarenje ovih rashoda manje je za 55,2%. Iznos ostvarenih rashoda za nabavu građevinskih objekata – šifra 421 obuhvaća rashode temeljem Sporazuma o sufinanciranju izgradnje raskršća za groblje Škrljevo s Županijskom upravom za ceste, rashode za radove na proširenju javne rasvjete na gradskom području, sufinanciranje projekta vodoopskrbe Melnice te sufinanciranje izgradnje glavnog kolektora i UPOV-a Bakar.

Ulaganja u uredsku opremu i namještaj – šifra 4221 odnose se na nabavu poslužitelja, računala, skenera i projektora za potrebe gradske uprave te nabavu namještaja za ambulantu Škrljevo. Oprema za održavanje i zaštitu – šifra 4223 obuhvaća opremu za održavanje sportskih igrališta i terena, dok se rashodi za sportsku i glazbenu opremu – šifra 4226 odnose na opremanje dječjeg igrališta Škrljevo. U okviru rashoda za uređaje, strojeve i opremu za ostale namjene – šifra 4227 ostvareni su rashodi za nabavu i montažu klima uređaja za pedijatriju u ambulanti Hreljin te zgradu VMO Krasica, nabavu kontejnera za komunalno dvorište Krasica, nabavu kamere za foto nadzor komunalnog dvorišta Hreljin, rashodi za sigurnosni sustav Doma kulture Praputnjak, za nabavu igrala i parkovne opreme za igralište kod Doma Praputnjak te rashodi za iluminaciju i dekoraciju.

U prošlogodišnjem izvještajnom razdoblju realizirani su rashodi za nabavu novog službenog vozila – šifra 4231 u iznosu od 48.955,47 €.

Rashodi za nabavu nematerijalne proizvedene imovine – šifra 426 ostvareni su u iznosu od 228.700,38 €, što je za 66,5% više nego prošle godine, a uslijed izrade većeg broja elaborata i geodetskih podloga, kao što su elaborati zaštite okolišta za prometnicu 1A do 3B - UPU 3 i plažu Banj, idejni projekt za rekonstrukciju prometnica u naselju Krasica, izrada prostorne provjere rješenja za izgradnju dječjeg vrtića u Bakru i Kukulanovu, izrada projektne i izvedbene dokumentacije za Vatrogasni dom Hreljin, idejno rješenje za stalni muzeološki postav Etno kuće Marohnić, izrada projektne dokumentacije za sadnju i navodnjavanje drvoreda uz prometnice u Industrijskoj zoni Kukuljanovo, izrada idejnog rješenja za izgradnju dječjeg vrtića Kukuljanovo, izrada projektne dokumentacije uređenja plaže Banj i sl.

Ove godine nisu ostvareni rashodi za nabavu umjetničkih. literalnih i znanstvenih djela – šifra 4263 za razliku od prošle godine kada su evidentirani rashodi u iznosu od 41.250,00 € za multimedijalnu produkciju u okviru kapitalnog projekta uređenja interpretacijskog centra ribarstvene i pomorske baštine „O RIBI“.

**Bilješka 20.**

**ŠIFRA 43 – Rashodi za nabavu plemenitih metala i ostalih pohranjenih vrijednosti**

U ovom izvještajnom razdoblju nisu ostvareni rashodi za nabavu pohranjenih knjiga, umjetničkih djela i sličnih vrijednosti – šifra 4312 za razliku od prošlogodišnjeg razdoblja u kojem su ostvareni rashodi za izradu i postavu biste u čast Josipu Marohniću, jednom od najpoznatijih iseljenika naših krajeva, predsjedniku Hrvatske bratske zajednice u Americi od 1912. do 1921. godine.

**Bilješka 21.**

**ŠIFRA 45 – Rashodi za dodatna ulaganja na nefinancijskoj imovini**

Rashodi za dodatna ulaganja na građevinskim objektima – šifra 451 ostvareni su znatno više nego prošle godine uslijed većeg broja investicija, a obuhvaćaju održavanje poslovnih prostora i domova kulture, groblja, radove na sanaciji konstrukcije drugog kata i restauracije oslika u muzeju Kaštela u Bakru, radove na uređenju Turske kuće, kao i održavanje sportskih terena, dječjih igrališta i objekata.

U ovom su razdoblju ostvareni rashodi za dodatna ulaganja na postrojenjima i opremi – šifra 452 u iznosu od 11.890,00 € koji se odnose na restauraciju namještaja u Etno kući Marohnić.

Rashodi za dodatna ulaganja za ostalu nefinancijsku imovinu – šifra 454 u iznosu od 164.575,46 € odnose se na nadzor i izvođenje radova na uređenju dječjeg igrališta kod Doma kulture Praputnjak te sanaciju terena i uređenje okoliša nogometnog igrališta NK Borac u Bakru.

**ŠIFRA 8 - PRIMICI OD FINANCIJSKE IMOVINE I ZADUŽIVANJA**

**Bilješka 22.**

Primici od financijske imovine i zaduživanja u ovom izvještajnom razdoblju nisu realizirani.

**ŠIFRA 5 - IZDACI ZA FINANCIJSKU IMOVINU I OTPLATE ZAJMOVA**

**Bilješka 23.**

Izdaci za financijsku imovinu i otplate zajmova iznose 63,3% više nego prošle godine, obzirom da su u okviru ovih izdataka evidentirani izdaci za udjele u glavnici trgovačkih društava u javnom sektoru – šifra 5321 u iznosu od 246.983,56 €. Isti se odnose na financiranje građenja, usluge stručnog nadzora i koordinatora II na izgradnji vodovodnog ogranka Hreljin 58b-69a i Hreljin 58b-71b te na izgradnji vodovodnog ogranka Bršljanovo – Krasica temeljem Ugovora sklopljenih s komunalnim društvom Vodovod i kanalizacija d.o.o. Rijeka, a za čiju će se izvršenu vrijednost ulaganja povećati vrijednost udjela Grada Bakra u temeljnom kapitalu komunalnog društva.

Otplata glavnice primljenih kredita – šifra 5443 iznosi 65.033,32 €, a odnosi se na izdatke za otplatu glavnice primljenog kredita od HBOR-a za modernizaciju i rekonstrukciju javne rasvjete na gradskom području. U odnosu na prošlogodišnje izvještajno razdoblje ovi su izdaci manji iz razloga što je u 2023. godini postojala obveza otplate glavnice primljenog kredita za izgradnju školske sportske dvorane Osnovne škole Hreljin.

**ŠIFRA X005 - REZULTAT POSLOVANJA**

**Bilješka 24.**

U ovom izvještajnom razdoblju evidentiran je višak prihoda i primitaka nad rashodima i izdacima u iznosu od 232.623,37 €. Uzimajući u obzir preneseni višak prihoda i primitaka, ukupni višak prihoda i primitaka raspoloživ u slijedećem razdoblju – šifra X006 iznosi 6.588.209,75 €.

**B/ BILJEŠKE UZ BILANCU**

**Bilješka 1.**

Analizom financijskih podataka iz bilance na dan 31.12.2024. godine utvrđeno je:

* Stanje nefinancijske imovine – šifra B002 u iznosu od 116.111.666,12 € ili 0,9% više u odnosu na stanje prethodne godine
* Ukupna financijska imovina – šifra 1 na kraju izvještajnog razdoblja iznosi 41.247.320,93 €, što je za 5,2% više u odnosu na isto prethodno razdoblje
* Stanje obveza – šifra 2 na kraju izjveštajnog razdoblja iznosi 1.716.509,05 €, što je u odnosu na isto razdoblje 2023. godine više za 43%
* Stanje vlastitih izvora – šifra 9 iznosi 155.642.478,00 € ili 1,7% više u odnosu na iste podatke u prethodnom obračunskom razdoblju.

**ŠIFRA B001 - IMOVINA**

**Bilješka 2.**

**ŠIFRA B002 – Nefinancijska imovina**

Ukupna vrijednost nefinancijske imovine na dan 31.12.2024. godine iznosi 116.111.666,12 €, što je u odnosu na vrijednost iste u 2023. godini više za 0,9%.

Ispravak vrijednosti nefinancijske imovine za 2024. godinu proveden je linearnom metodom uz primjenu zakonskih stopa te ukupno obračunata amortizacija nefinancijske imovine za 2024. godinu iznosi 25.741.861,98 €.

**Bilješka 3.**

**ŠIFRA 01 - Neproizvedena dugotrajna imovina**

Vrijednost neproizvedene dugotrajne imovine u odnosu na vrijednost iste u 2023. godini veća je za 0,3% i iznosi 71.867.511,90 €.

**Bilješka 4.**

**ŠIFRA 011 – Materijalna imovina – prirodna bogatstva**

Vrijednost materijalne imovine na kraju obračunskog razdoblja iznosi 70.485.465,78 €, što je više za 0,1% u odnosu na prošlu godinu.

Smanjenje vrijednosti zemljišta realizirano je u iznosu od 137,70 € uslijed prodaje građevinskog zemljišta fizičkoj osobi temeljem kupoprodajnog ugovora iz 2019. godine. Povećanje vrijednosti zemljišta iznosi 94.325,05 €, temeljem kupoprodajnih ugovora u svrhu izgradnje komunalne infrastrukture na području Praputnjaka, Hreljina i Industrijske zone Kukuljanovo.

**Bilješka 5.**

**ŠIFRA 012 - Nematerijalna imovina**

Nabavna vrijednost nematerijalne imovine na kraju 2024. godine iznosi 1.589.300,55 €, a obuhvaća ulaganja na tuđoj imovini radi prava korištenja. U odnosu na prošlogodišnje razdoblje vrijednost ove imovine veća je za 9,1% odnosno za 131.994,39 € radi financiranja sanacije raskrižja županijske ceste 5059 Škrljevo - groblje.

**Bilješka 6.**

**ŠIFRA 019 - Ispravak vrijednosti neproizvedene dugotrajne imovine**

Stanje ispravka vrijednosti neproizvedene dugotrajne materijalne imovine na kraju 2024. godine iznosi 207.254,43 € primjenom linearne metode i zakonskih amortizacijskih stopa.

**Bilješka 7.**

**ŠIFRA 021 - Građevinski objekti**

Ukupna vrijednost građevinskih objekata na dan 31.12.2024. godine iznosi 32.811.763,44 €, što je za 1,6% manje u odnosu na vrijednost građevinskih objekata u 2023. godini, a obuhvaća vrijednost:

* stambenih objekata od 951.290,95 € ili za 2,6% više u odnosu na 2023. godinu
* poslovnih objekata od 18.293.074,57 € ili za 1,4% više u odnosu na 2024. godinu
* cesta i ostalih prometnih objekata od 26.208.647,09 € ili za 0,1% više nego prošle godine
* ostalih građevinskih objekata od 9.579.201,24 € ili 8,8% više u odnosu na prošlu godinu.

Sukladno programima i projektima planiranim u Proračunu Grada Bakra za 2024. godinu realizirano je ulaganja u građevinske objekte u iznosu od 1.079.037,27 €, i to za: uređenje dječjeg igrališta kod Doma kulture Škrljevo, uređenje rotora ispred Galerije Bakar, uređenje javne pješačke površine ispred zgrade Magistrata, nabavu kontejnera za komunalno dvorište Krasica, ulaganja u javne špine na javnim površinama u Bakru, uređenje galerijskog prostora u Domu kulture Hreljin i ostalih gradskih objekata i prostora.

**Bilješka 8.**

**ŠIFRA 02921 - Ispravak vrijednosti građevinskih objekata**

Vrijednost građevinskih objekata u 2024. godini ispravljena je linearnom metodom amortizacije u iznosu od 1.618.388,97 €, te stanje ispravka vrijednosti na kraju razdoblja iznosi 22.220.450,41 €.

**Bilješka 9.**

**ŠIFRA 022 – Postrojenja i oprema**

Ukupna vrijednost postrojenja i oprema na dan 31.12.2024. godine iznosi 620.085,50 € što je za 13,9% više u odnosu na vrijednost iste imovine u 2023. godini.

Sukladno planiranim proračunskim sredstvima tijekom 2024. godine nabavljeno je opreme u vrijednosti od 252.739,95 €, i to: poslužitelja, računalne opreme i uredskog namještaja, opreme za interpretacijski centar ribarstvene i pomorske baštine, opreme za sustav videonadzora domova i komunalnih dvorišta, dekorativne božićne opreme, parkovne opreme i opreme za dječja igrališta i sportske objekte, domove kulture i sl.

Temeljem izvršenog popisa imovine, obveza i potraživanja Grada Bakra za 2024. godinu i Zapisnika povjerenstava za provođenje popisa izvršen je otpis rashodovane opreme u iznosu od 1.748,09 €.

**Bilješka 10.**

**ŠIFRA 02922 - Ispravak vrijednosti postrojenja i opreme**

Ispravak vrijednosti postrojenja i opreme za 2024. godinu evidentiran je u ukupnom iznosu od 1.306.744,79 €, što je za 15,5% više u odnosu na podatke iz prošlogodišnjeg razdoblja.

**Bilješka 11.**

**ŠIFRA 023 i 02923 - Prijevozna sredstava i ispravak vrijednosti**

Vrijednost prijevoznih sredstava u 2024. godini iznosi 39.976,82 €, što je za 26,3% manje u odnosu na 2023. godinu odnosno za iznos ispravka vrijednosti na kraju razdoblja od 14.262,33 €.

**Bilješka 12.**

**ŠIFRA 024 i 02924 - Knjige, umjetnička djela i ostale izložbene vrijednosti te ispravak vrijednosti**

U izvještajnom razdoblju nabavljeno je knjiga, umjetničkih djela i ostalih izložbenih vrijednosti u iznosu od 11.890,00 €, a isto se odnosi na restauracija darovane građe – komplet spavaće sobe za Etno kuću Marohnić Hreljin. Iznos ispravka vrijednosti na kraju ovog razdoblja iznosi 22.952,47 €.

**Bilješka 13.**

**ŠIFRA 026 i 02926 - Nematerijalna proizvedena imovina i ispravak vrijednosti**

Vrijednost nematerijalne proizvedene imovine na kraju obračunskog razdoblja iznosi 254.132,07 €, što je u odnosu na istu imovinu u 2023. godini manje za 4%.

Tijekom 2024. godine nabavljena je razna programska i projektna dokumentacija u vrijednosti od 72.535,30 €, kao što su: projektna dokumentacija video nadzora javnih površina, procjena učinka na zaštitu osobnih podataka za foto i videonadzor na javnoj površini, projektna dokumentacija za izgradnju Vatrogasnog doma Hreljin, izrada V. izmjena i dopuna UPU Industrijske zone Kukuljanovo, izrada III. izmjena i dopuna UPU-1 Bakar i sl.

Stanje ispravka vrijednosti nematerijalne proizvedene imovine na kraju obračunskog razdoblja iznosi 1.858.269,46 €.

**Bilješka 14.**

**ŠIFRA 03 – Plemeniti metali i ostale pohranjene vrijednosti**

Stanje ostalih pohranjenih vrijednosti u odnosu na prošlogodišnje razdoblje je nepromijenjeno, a odnosi se na izradu modela portreta Josipa Marohnića u okviru kapitalnog projekta rekonstrukcije Etno kuće Marohnić na Hreljinu.

**Bilješka 15.**

**ŠIFRA 042 - 049 Sitni inventar i auto gume u upotrebi**

U 2024. godini za potrebe gradske uprave nabavljen je sitan inventar u vrijednosti od 2.357,65 €, dok je u postupku godišnjeg popisa imovine, obveza i potraživanja otpisano rashodovanog sitnog inventara u vrijednosti 593,11 €.

Ukupna nabavna vrijednost sitnog inventara na dan 31.12.2024. godine iznosi 81.441,40 €, a ispravak vrijednosti obračunat je u iznosu od 100%.

**Bilješka 16.**

**ŠIFRA 05 - Dugotrajna nefinancijska imovina u pripremi**

Vrijednost dugotrajne nefinancijske imovine u pripremi na dan 31.12.2024. godine ukupno iznosi 10.471.265,64 €.

Tijekom 2024. godini nastavljeni su odnosno započeti su radovi na slijedećim objektima: izgradnja vodovodnog ogranka Škrljevo 244-233, sustava odvodnje i pročišćavanja otpadnih voda u Bakru i vodoopskrbe naselja Melnice, rekonstrukcija i izgradnja objekta NK Borac i SC Hroljevo Krasica, uređenje Doma kulture Krasica, uređenje Turske kuće i radovi na sanaciji palače Marochino. Ukupna vrijednost radova iznosi 1.676.659,70 €.

U okviru postrojenja i opreme u pripremi evidentirano je opreme u vrijednosti od 2.221,70 € koja se odnosi na nabavljenu i nemontiranu opremu za dječje igralište kod Doma kulture Praputnjak te kućišta za podne ugradbene svjetiljke za osvjetljenje Magistrata.

Ostala nematerijalna imovina u pripremi nabavljena tijekom izvještajnog razdoblja evidentirana je u vrijednosti od 155.665,08 €, a obuhvaća: projektnu dokumentaciju za osvjetljenje zgrade Magistrata, sadnju i navodnjavanje drvoreda uz prometnice u Industrijskoj zoni Kukuljanovo, prometnicu od platoa 1A do 3B, izgradnju parkirališta iza Doma kulture Hreljin, izgradnju dječjeg vrtića Kukuljanovo i Bakar, rekonstrukciju Doma kulture Kukuljanovo, uređenje plaže Banj i stalni muzeološki postav Etno kuće Marohnić, geodetski elaborat diobe zemljišta za projekt šetnice uz tunel koksare, geodetski elaborat za izgradnju garaže Voj te druga idejna rješenja i geodetske podloge.

Sukladno izvještajima o završenim investicijama, dobivenim uporabnim dozvolama i sličnim aktima s imovine u pripremi na imovinu u uporabi preknjiženo je 545.666,25 €, pri čemu se na građevinske objekte odnosi 495.709,00 € i obuhvaća javnu rasvjetu na prometnicama Z2 i Z6, okončane radove na SC Hroljevo i okončane radove na uređenju Turske kuće. Na ostalu nematerijalnu proizvedenu imovinu odnosi se 49.957,25 € i obuhvaća završenu projektnu dokumentaciju za raskršće Škrljevo-groblje, za javnu rasvjetu u Industrijskoj zoni, uređenje dječjeg igrališta praputnjak, rekonstrukciju javne rasvjete na SC Hroljevo te uređenje interpretacijskog centra u Turskoj kući.

**ŠIFRA 1 - FINANCIJSKA IMOVINA**

**Bilješka 17.**

Ukupna financijska imovina na kraju obračunskog razdoblja iznosi 41.247.320,93 €, što je u odnosu na istu imovinu na kraju 2023. godine više za 5,2%.

**Bilješka 18.**

**ŠIFRA 11 - Novac u banci i blagajni**

Stanje transakcijskih računa Grada Bakra na dan 31.12.2024. godine veće je za 11,7% u odnosu na stanje prethodne godine. Na posebno izdvojenim depozitnim računima nalaze se sredstva u iznosu od 32.070,66 €, a namijenjena su osiguranju novčanih sredstava za naknade za izvlaštenja zemljišta i rješavanje stambenih pitanja.

Stanje u blagajni na dan 31.12.2024. godine iznosi 1.297,31 €.

**Bilješka 19.**

**ŠIFRA 12 - Potraživanja od zaposlenih i ostala potraživanja**

Potraživanja od zaposlenih – šifra 123 u iznosu od 1.466,69 € odnose se na godišnji iznos participacije zaposlenih u godišnjoj premiji dopunskog i zdravstvenog osiguranja, koji će se namiriti obustavom od plaće zaposlenih u 2025. godini.

U prošloj su godini evidentirana potraživanja s osnove više uplaćenog poreza na dohodak – šifra 124 u iznosu od 70,36 €, koja su u ovom obračunskom razdoblju otpisana obzirom je u postupku godišnjeg popisa imovine, potraživanja i obveza utvrđeno da je kod ispravka naknade izbornog povjerenstva za svibanj 2019. godine izvršeno pogrešno knjigovodstveno evidentiranje.

Ostala potraživanja – šifra 129 u iznosu od 4.994,62 € odnose se na potraživanja za naknade koje se refundiraju odnosno naknade plaće zaposlenika tijekom privremene nesposobnosti za rad koje terete sredstva HZZO-a i za koje je zatražen povrat isplaćenih sredstava.

**Bilješka 20.**

**ŠIFRA 13 - Potraživanja za dane zajmove**

Potraživanja po danim zajmovima trgovačkim društvima u javnom sektoru evidentirana su sukladno Sporazumu o evidentiranju i iskazivanju prihoda iz cijene komunalne usluge namijenjene razvoju sklopljenom između gradova i općina suvlasnika u komunalnom društvu Čistoća d.o.o. Rijeka i komunalnom društvu Autotrolej d.o.o. Rijeka.

Temeljem navedenog sporazuma prihodi iz cijene za razvoj koji nisu utrošeni do kraja proračunske godine evidentirani su kao dani zajam komunalnom društvu, a obuhvaćaju dane zajmove iz cijene razvoja KD Čistoća d.o.o. Rijeka u iznosu od 51.972,55 € i dane zajmove iz cijene razvoja KD Autotrolej d.o.o. Rijeka u iznosu od 18.295,62 €.

Obzirom da su prošle godine prihodi iz cijene za razvoj KD Autotrolej d.o.o. Rijeka utrošeni i nije bio evidentiran dani zajam društvu, potraživanja za dane zajmove na kraju ovog obračunskog razdoblja su veća za 18,4% u odnosu na 2023. godinu.

**Bilješka 21.**

**ŠIFRA 15 - Dionice i udjeli u glavnici**

Vrijednost udjela Grada Bakra u temeljnom kapitalu trgovačkih društava u kojima je Grad suvlasnik odnosno vlasnik na dan 31.12.2024. godine ukupno iznosi 30.872.903,12 €, i u odnosu na prošlu godinu vrijednosti se nisu mijenjale.

**Bilješka 22.**

**ŠIFRA 16 - Potraživanja za prihode poslovanja**

Ukupna potraživanja Grada Bakra za prihode poslovanja na dan 31. prosinca 2024. godine iznose 2.351.808,18 €, što je u odnosu na 2023. godinu znatno više, prvenstveno radi većih potraživanja od poreza na promet nekretnina, čije je utvrđivanje i naplata u nadležnosti Porezne uprave, kao i većih potraživanja od komunalnog doprinosa za koje je sukladno odredbama Općeg poreznog zakona sklopljen upravni ugovor o namirenju komunalnog doprinosa utvrđenog za dozvoljenu rekonstrukciju građevine gospodarske namjene odnosno dogradnju postojeće građevine i gradnju složene građevine gospodarske namjene – logističkog distributivnog centra u Industrijskoj zoni u iznosu od 1,04 mil. € .

Sukladno Pravilniku o proračunskom računovodstvu i računskom planu izvršen je ispravak vrijednosti potraživanja s obzirom na kašnjenje u naplati preko godine dana i pokretanje stečajnog i/ili likvidacijskog postupka u iznosu od 286.157,10 €.

Prema podacima iz bilance na dan 31.12.2024. godine evidentirana su slijedeća potraživanja za prihode poslovanja bez ispravka vrijednosti:

|  |  |  |
| --- | --- | --- |
| **KONTO** | **VRSTA POTRAŽIVANJA** | **SALDO  31.12.2024.** |
|  |
| 161 31 | Potraživanja s osnove poreza na kuću za odmor | 1.505,06 |  |
| 161 42 | Potraživanja s osnove poreza na potrošnju | 3.173,49 |  |
| 161 34 | Potraživanja s osnove poreza na promet nekretnina | 116.608,73 |  |
| 161 45 | Potraživanja s osnove poreza na tvrtku ili naziv | 726,35 |  |
| ***161*** | ***Potraživanja za poreze*** | ***122.013,63*** |  |
| 164 21 | Potraživanja za dane koncesije | 96,06 |  |
| 164 21 | Potraživanja za koncesijska odobrenja | 0,00 |  |
| 164 22 | Potraživanja od zakupa imovine | 7.604,32 |  |
| 164 22 | Potraživanja od stanarina | 1.446,52 |  |
| 164 23 | Potraživanja od spomeničke rente 100% | 1.897,72 |  |
| ***164*** | ***Potraživanje za prihode od imovine*** | ***11.044,62*** |  |
| 165 12 | Potraživanja za naknade za zauzeće javne površine | 11,95 |  |
| 165 22 | Naknada za uređenje Hrvatske vode | 128.387,34 |  |
| 165 24 | Potraživanja za šumski doprinos | 32,11 |  |
| 165 26 | Potraživanja za refundacije troškova | 27.112,58 |  |
| 165 26 | Potraživanja za ostale prihode | 3.175,90 |  |
| 165 26 | Potraživanja za naknadu za legalizaciju 100% | 0,00 |  |
| 165 31 | Potraživanja od komunalnog doprinosa | 1.568.881,85 |  |
| 165 32 | Potraživanja od komunalne naknade | 763.397,32 |  |
| ***165*** | ***Potraživanje za upravne pristojbe i naknade*** | ***2.490.999,05*** |  |
| 166 15 | Potraživanja za prihode od pruženih usluga (naknada za naplatu NUV) | 13.907,98 |  |
| ***166*** | ***Potraživanja za prihode od prodaje i pruženih usluga*** | ***13.907,98*** |  |
| **16** | **POTRAŽIVANJA ZA PRIHODE POSLOVANJA** | **2.637.965,28** |  |

**Bilješka 23.**

**ŠIFRA 17 - Potraživanja od prodaje nefinancijske imovine**

Potraživanja od prodaje nefinancijske imovine na kraju 2024. godine iznose 22.718,07 €, a u odnosu na prošlu godinu manja su za 40,1%, a uključuju potraživanja od fizičkih osoba za prodaju stanova putem odobrenih dugoročnih kredita u iznosu od 22.718,07 € te potraživanje od prodaje zemljišta od fizičke osobe.

Sukladno Pravilniku o proračunskom računovodstvu i računskom planu izvršen je ispravak vrijednosti potraživanja u iznosu od 435,34 €, što je u odnosu na prošlu godinu znatno manje obzirom da je u 2024. godini naplaćeno potraživanje s ispravljenom vrijednosti.

**Bilješka 24.**

**ŠIFRA 19 – Rashodi budućih razdoblja i nedospjela naplata prihoda**

Ovi su rashodi evidentirani u iznosu od 22.163,86 €, a obuhvaćaju:

* rashode budućih razdoblja – šifra 191 u iznosu od 13.182,59 € koji uključuju pretplate za tiskana i on-line izdanja časopisa, korištenja portala i sl. te rashode dopunskog zdravstvenog osiguranja zaposlenika gradske uprave za 2025. godinu
* nedospjelu naplatu prihoda – šifra 192 u iznosu od 8.981,27 € koja se odnosi na sredstva iz cijene komunalnih usluga prijevoza komunalnog društva Autotrolej d.o.o. Rijeka namijenjene razvoju.

**ŠIFRA 2 - OBVEZE**

**Bilješka 25.**

Ukupne obveze Grada Bakra na dan 31.12.2024. godine iznose 1.716.509,05 € te su za 43% veće u odnosu na ukupne obveze iz 2023. godine. Na povećanje vrijednosti obveza utjecalo je povećanja osnovice za obračun plaća službenika i namještenika u upravnim tijelima Grada Bakra od srpnja 2024. godine, inflatorni utjecaj i rast cijena dobara i usluga na tržištu, ali i povećanje investicija u komunalnu, prometnu i društvenu infrastrukturu.

Stanje obveza odnosi se na slijedeće:

|  |  |  |
| --- | --- | --- |
| **KONTO** | **VRSTA OBVEZE** | **IZNOS U EUR** |
| 231 | Obveze za zaposlene | 66.683,20 |
| 232 | Obveze za materijalne rashode | 297.572,64 |
| 234 | Obveze za financijske rashode | 1.610,95 |
| 235 | Obveze za subvencije | 50.167,64 |
| 237 | Obveze za naknade građanima i kućanstvima | 25.419,39 |
| 238 | Obveze za kazne, naknade šteta i kapitalne pomoći | 30.382,64 |
| 239 | Ostale tekuće obveze | 184.245,27 |
| ***23*** | ***Obveze za rashode poslovanja*** | ***656.081,73*** |
| 241 | Obveze za nabavu neproizvedene dugotrajne imovine | 2.358,82 |
| 242 | Obveze za nabavu proizvedene dugotrajne imovine | 600.597,12 |
| 245 | Obveze za dodatna ulaganja na nefinancijskoj imovini | 123.323,47 |
| ***24*** | ***Obveze za nabavu nefinancijske imovine*** | ***726.279,41*** |
| 264 | Obveze za kredite i zajmove od kreditnih institucija | 325.166,64 |
| ***26*** | ***Obveze za kredite i zajmove*** | ***325.166,64*** |
| 291 | Odgođeno plaćanje rashoda | 8.981,27 |
| ***29*** | ***Odgođeno plaćanje rashoda i prihodi budućih razdoblja*** | ***8.981,27*** |
|  | **UKUPNO OBVEZE (23+24+26+29)** | **1.716.509,05** |

Sve kratkoročne obveze podmirene su u skladu s dospijećem odnsono tijekom siječnja 2025. godine.

**ŠIFRA 922 – VIŠAK/MANJAK PRIHODA**

**Bilješka 26.**

U ovom izvještajnom razdoblju evidentiran je višak prihoda u iznosu od 6.588.209,75 €, pri čemu je ostvaren višak prihoda poslovanja u iznosu od 9.101.455,01 €, manjak prihoda od nefinancijske imovine od 2.201.228,38 € te manjak primitaka od financijske imovine od 312.016,88 €.

**ŠIFRA 99 - IZVANBILANČNI ZAPISI**

**Bilješka 27.**

Sukladno odredbama Pravilnika o financijskom izvještavanju u proračunskom računovodstvu propisane su obvezne bilješke uz Bilancu, kako slijedi:

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke i slično)

|  |  |  |  |  |  |
| --- | --- | --- | --- | --- | --- |
| **RBR** | **PRIMATELJ JAMSTVA** | **SVRHA JAMSTVA** | **DATUM IZDAVANJA** | **VRSTA INSTRUMENTA** | **IZNOS** |
| 1. | HEP opskrba d.o.o. Zagreb | Ugovor o opskrbi el. energijom povlaštenog kupca | 16.11.2009. | Bjanko zadužnica | 13.272,28 € |
| 2. | INA d.d. Zagreb | Ugovor o korištenju kreditne INA kartice | 11.06.2013. | Bjanko zadužnica OV-5421/2013 od 11.06.2013. | 6.636,14 € |
| 3. | Hrvatska banka za obnovu i razvitak | Ugovor o kreditu HBOR-GKD Dobra | 29.08.2017. | Jamstvo | 189.537,20 € |
| 4. | Hrvatska banka za obnovu i razvitak | Ugovor o kreditu javna rasvjeta | 02.06.2020. | Zadužnica OV-2899/2020 od 08.06.2020. | 769.792,29 € |
| 5. | INA d.d. Kostrena | Korištenje malog spremnika i prodaja UNP | 12.02.2023. | Bjanko zadužnica OV-988/2023 | 10.000,00 € |
| 6. | Ministarstvo turizma i sporta | NK Borac | 23.04.2024. | Bjanko zadužnica OV-2843/2024 | 150.000,00 € |
| 7. | Ministarstvo turizma i sporta | NK Borac | 23.04.2024. | Bjanko zadužnica OV-2844/2024 | 75.000,00 € |
| 8. | INA d.d. Kostrena | Podzemni spremnici ( NK Borac) | 24.10.2024. | Bjanko zadužnica OV-7509/2024 | 10.000,00 € |
| **UKUPNO** | | | | | **1.224.237,91 €** |

Osim izdanih vrijednosnih papira i drugih financijskih instrumenata, vodi se evidencija i primljenih instrumenta osiguranja plaćanja od strane pravnih i fizičkih osoba kao sredstvo osiguranja naplate potraživanja, izvođenja radova i usluga ili ispunjenja ostalih ugovornih obveza, a njihova vrijednost na dan 31.12.2024. godine iznosi 4.384.836,90 €.

2. Popis sudskih sporova u tijeku.

Stanje potencijalnih obveza po osnovi sudskih postupaka radi novčane tražbine, naknade štete, utvrđenja prava vlasništva na nekretninama u gradskom vlasništvu i sl. na dan 31.12.2024. godine iznosi 29.640,45 €, a odnosi se na sljedeće:

|  |  |  |  |  |  |  |  |
| --- | --- | --- | --- | --- | --- | --- | --- |
| **Posl. broj** | **VPS** | **Očekivani zavisni troškovi** | **Tuženik** | **Tužitelj** | **Tijek postupka / napomene** | **Iznos potencijalne obveze** | **Očekivani rok realizacije** |
| O.S. u Rijeci P-6795/15 | 9.954,21 | 2.000,00 | Grad Bakar | D.L. | Tužba na utvrđenje prava vlasništva Predmet po drugi puta u žalbenom postupku | 11.954,21 | 1 godina |
| Općinski sud u Rijeci P-950/18 | 1.459,95 | 0,00 | Grad Bakar | G.P. | Tužba na utvrđenje prava vlasništva. Prekid zbog smrti stranke. | 1.459,95 | 5 godina |
| Općinski sud u Rijeci P-1583/20 | 1.459,95 | 690,62 | Grad Bakar | D.J. | Očekuje se donošenje prvostupanjske presude | 2.150,57 | 3 godine |
| Općinski sud u Rijeci Pn-57/2022 | 3.185,35 | 2.000,00 | Grad Bakar | C.R. | Tužba zbog naknade nematerijalne i materijalne štete | 5.185,35 | 2 godine |
| Općinski sud u Rijeci P-577/2020 | 1.327,36 | 1.327,23 | Grad Bakar i RH | D.M. | Tužba radi utvrđenja prava vlasništva | 2.654,59 | 2 godine |
| Općinski sud u Rijeci P-1719/21 | 2.654,46 | 0,00 | Grad Bakar | S.Š. | Postupak je tek pokrenut. | 2.654,46 | 3 godine |
| Općinski sud u Rijeci, Ovr-1165/2024 | 3.318,07 | 263,25 | Z.B. | Grad Bakar i Z.S. | Ostvarenje prisilne naplate | 3.581,32 | 5 godina |
| **UKUPNO** | **23.359,35** | **6.281,60** |  |  |  | **29.640,95** |  |

Stanje potencijalnih primitaka po osnovi ovršnog postupka na nekretninama i postupka utvrđivanja komunalnog doprinosa iznosi 322.694,49 €, a sastoji se od:

|  |  |  |  |  |  |  |  |
| --- | --- | --- | --- | --- | --- | --- | --- |
| **Posl. broj** | **VPS** | **Očekivani zavisni troškovi** | **Tuženik** | **Tužitelj** | **Tijek postupka / napomene** | **Iznos potencijalnog primitka** | **Očekivani rok realizacije** |
| Općinski sud u Virovitici Ovr-185/18 | 16.775,78 | 0,00 | A.A | Grad Bakar | Ovršni postupak na nekretninama | 16.775,78 | 5 godina |
| Upravni sud u Rijeci, P-1469/2023 | 305.918,71 | 0,00 | Grad Bakar | JGL d.d. Rijeka | Žalba na presudu Upravnog suda u Rijeci u postupku utvrđivanja komunalnog doprinosa | 305.918,71 | 1 godina |
| **UKUPNO** | **322.694,49** | **0,00** |  |  |  | **322.694,49** |  |

**C/ BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka 1.**

U ovom izvještajnom razdoblju nisu iskazane promjene uslijed povećanja obujma nefinancijske imovine. Smanjenje u obujmu financijske imovine iskazano je kako slijedi:

|  |  |  |  |
| --- | --- | --- | --- |
| **ŠIFRA** | **OPIS PROMJENE** | **POVEĆANJE** | **SMANJENJE** |
| P025 | Otpis potraživanja za više plaćene poreze i doprinose u postupku godišnjeg popisa imovine, potraživanja i obveza | 0,00 | 70,36 |
| PO29 | Otpis potraživanja u postupku godišnjeg popisa imovine, potraživanja i obveza | 0,00 | 2.761,48 |
| PO22 | Otpis sitnog inventarau postupku godišnjeg popisa imovine, potraživanja i obveza | 0,00 | 62,05 |
|  | **UKUPNO** | **0,00** | **2.893,89** |

**D/ BILJEŠKE UZ IZVJEŠTAJ O OBVEZAMA**

**Bilješka 1.**

U izvještajnom razdoblju povećanje obveza - šifra V002 u iznosu od 11.050.606,47 € obuhvaća obveze za rashode poslovanja u iznosu od 8.134.996,34 €, obveze za nabavu nefinancijske imovine u iznosu od 2.735.982,71 € te obveze za financijsku imovinu u iznosu od 179.627,42 €.

**Bilješka 2.**

Podmirene obveze - šifra V004 u izvještajnom razdoblju iznose 10.534.270,12 € i odnose se na obveze za rashode poslovanja u iznosu od 8.162.504,63 € i obveze za nabavu nefinancijske imovine u iznosu od 2.127.104,77 €, dok su podmirene obveze za financijsku imovinu iskazane u iznosu od 244.660,72 €.

**Bilješka 3.**

Na kraju izvještajnog razdoblja stanje obveza – šifra V006 iznosi 1.707.527,78 €, pri čemu stanje dospjelih obveza – šifra V007 na kraju izvještajnog razdoblja iznosi 38.081,50 €.

Od ukupno dospjelih obveza unutar 60 dana dospjelo je na plaćanje obveza za materijalne rashode u iznosu od 8.538,25 €, obveza za naknade građanima i kućanstvima u iznosu od 4.620,00 €, ostalih tekućih obveza u iznosu od 20.407,30 € te obveza za nabavu nefinancijske imovine u iznosu od 4.515,95 €.

Sve dospjele obveze odnose se na obveze iz izvještajnog razdoblja po računima koji su zaprimljeni tijekom siječnja i veljače 2025. godine. Radi primjene postupka informatičkog zaprimanja računa unutar ustrojstvenih jedinica Grada Bakra,njihove kontrole i ovjere došlo je i do kašnjenja u plaćanju.

Bakar, 17. veljače 2025. godine

PROČELNICA:

Iva Marohnić